Document ID: /roh_data/filtered/fineweb-2-filterrobots_roh.jsonl.gz/657

Trair turists e far insatge dal bun ad animals malduvrads
Il pli grond argument per il project è la protecziun d'animals. Ils 5 urs che chattassan ad Arosa in dachasa, èn tuts vegnids deliberads da la fundaziun «Vier Pfoten» or da cundiziuns miserablas. Ils blers dad els eran serrads en pitschnas chabgias e gnivan malduvrads sco urs dressads. En il parc pudessan quels sa recrear e sa normalisar.
In auter argument è l’aspect turistic. Il parc pudess attrair mintg’onn enturn 100’000 giasts. Il turissem da stad pudess dimena survegnir anc dapli schlantsch.
Impurtant è anc che la vischnanca d'Arosa na vess da pajar nagut per il parc. Dals custs da quatter milliuns francs surpigliassan ina mitta dus fauturs, l’autra mitta la fundaziun «Vier Pfoten». Quels pajassan era ils custs da gestiun ed la renatiralisaziun dal parc, sche quel na vess betg success.
Ils uors impedissan animals indigens
Tenor la «Pro natira Grischun» piglia il parc davent la plazza per viver ad auters animals. Il parc protegia ils urs, ma impedescha ils animals indigens.
Il parc è vegnì planisà en ina zona da protecziun per l’aua. Ils urs pudessan cun lur excrements smerdar ils auals e las funtaunas en vischinanza.
RR actualitad 12:00